Trouble av Elvis Presley

«Trouble» er ein bluessong skriven av Jerry Leiber og Mike Stoller, opphavleg framført av Elvis Presley i 1958 og spelt av fleire andre artistar seinare, mellom andre Amanda Lear.

Bakgrunn
Elvis Presley framførte songen i 1958 i filmen King Creole, og gav ut songen på albumet med same namn. «Trouble», med Scotty Moore på gitar, var ein av berre tre songar i filmen som var skriven av Leiber og Stoller. Framsyninga til Presley i filmen etterliknar Muddy Waters og Bo Diddley. Musikkritikaren Maury Dean føreslo at «Trouble», med Presley sin «snerrande vokal», er ein av dei første proto-punk-songane.Dean, Maury. Rock N Roll Gold Rush: A Singles Un-Cyclopedia s. 438.

Ti år seinare opna Presley comeback-fjernsynsprogrammet i 1968 med denne songen. Med ei mørkt, stemningsskapande lyssetjing, synte sekvensen til den varierte fortida til Presley og det «farglege» imaget der songaren vart framstilt som «sexy, mutt og pirrande».Doll, Susan. Understanding Elvis: Southern Roots vs. Star Image 1998. s. 154.Doll, Susan. Elvis for Dummies 2009. s. 182. Songen glei så over i «Guitar Man». Presley framførte songen fleire gonger på turneane sine tidleg i 1970-åra. I 1975 spelte Presley inn «T-R-O-U-B-L-E» og gav han ut på singel, men dette er ein heilt annan song. 

Songen vart nytta i musikalen Smokey Joe's Cafe.

Amanda Lear-versjonen

Songaren og modellen Amanda Lear spelte inn ein franskspråkleg versjon av «Trouble», kalla «La Bagarre», med ny tekst skriven av Vline Buggy. Denne versjonen vart gjeven ut som debutsingelen hennar i Frankrike og Belgia i 1975 av Polydor Records, med «Lethal Leading Lady» på B-sida, ein song som Lear var med å skrive. Singelen selde dårleg og i 1976 vart det gjeve ut ein engelskspråkleg versjon i Europa på Creole Records, men igjen selde han dårleg. 

Lear framførte songen på Musikladen i 1976 i Vest-Tyskland, kledd i svart lêr i same stil som Elvis i 1950-åra. Framføringa fekk Ariola Records til å gje ut «La Bagarre» på ny og signerte ho for ein platekontrakt på seks plater. Singelen vart òg marknadsført på det tyske TV-showet 3 nach 9, der Lear måtte motbevise at ho var transseksuell.

«La Bagarre» om ut på debutalbumet til Lear i 1977, I Am a Photograph. Songen vart sidan fjerna på seinare utgåver til fordel for «Queen of Chinatown».

Lear spelte den engelskspråklege versjonen av songen i 2014 for albumet sitt med Elvis Presley-ongar, My Happiness.

Innhald
7"-singel (1975)
A. «La Bagarre» – 3:40
B. «Lethal Leading Lady» – 2:50

7"-singel (1976)
A. «Trouble» – 3:40
B. «Lethal Leading Lady» – 2:50

Andre versjonar

 Jackie DeShannon spelte inn «Trouble» i 1959 med B-sida «Lies». 
 Suzi Quatro spelte inn «Trouble» i 1974 for det andre albumet sitt, Quatro. 
 Gillan nådde 14. plassen på den britiske singellista med sin versjon i oktober 1980.
 Glenn Danzig spelte inn fleire versjonar, mellom anna med Danzig i 1993 på EP-en Thrall: Demonsweatlive.
 Robbie Williams spelte songen i 2002 på DVD-konserten The Robbie Williams Show. 
 Carrie Underwood spelte songen i fjerde sesongen av American Idol.
 Britney Spears opna MTV Video Music Awards i 2007 med dei første linjene av «Trouble», før ho glei over i singelen sin «Gimme More».
 Greg Dulli og Kerry Brown dansa til songen i filmen P.S. I Love You.
 My Ruin spelte inn songen i 2013 på albumet The Sacred Mood.
 Alan Cumming spelte inn songen i 2015 for filmen Strange Magic.

Kjelder
Denne artikkelen bygger på «Trouble (Elvis Presley song)» frå ,  den 14. oktober 2016. 
 oppgav desse kjeldene:

Kategori:Songar frå 1958
Kategori:Singlar frå 1975
Kategori:Amanda Lear-songar
Kategori:Elvis Presley-songar
Kategori:Robbie Williams-songar
Kategori:Songar skrivne av Jerry Leiber og Mike Stoller
Kategori:Suzi Quatro-songar